Πρόκειται για ένα διαμέρισμα δύο υπνοδωματίων, πλήρως και προσφάτως ανακαινισμένο, με αυτόνομη θέρμανση, παροχή ζεστού νερού 24/7 και wifi. Κρεβάτια με άνετα στρώματα για ευχάριστο ύπνο και ευρύχωρες ντουλάπες. Στην κουζίνα υπάρχουν όλα τα απαραίτητα σκεύη για μαγείρεμα καθώς και εσπρεσιέρα και τοστιέρα. Το σαλόνι διαθέτει τεράστια τηλεόραση και ηχοσύστημα. Βρίσκεται σε ήσυχη γειτονιά με άνετο πάρκινγκ στο δρόμο, πολύ κοντά στη θάλασσα. Υποδειγματική επικοινωνία με τον οικοδεσπότη και δυνατότητα υπηρεσίας καθαριότητας σε πολυήμερη διαμονή. Για το άριστα, μια μικρή προσοχή στις λεπτομέρειες της καθαριότητας και τα υδραυλικά του μπάνιου. Σε γενικές γραμμές προσφέρεται μια ποιοτική διαμονή.